भुवनेश्वर में कल आयोजित होने वाली कार्यशाला का मुख्य उद्देश्य तटीय जहाजरानी और अंतरदेशीय नौवहन के बारे में जागरूकता बढ़ाना है ताकि सागरमाला के अंतर्गत लॉजिस्टिकल मॉडल मिक्स में हिस्सेदारी वर्तमान 6 प्रतिशत से बढ़ाकर 2025 तक 12 प्रतिशत की जा सके। भारत का 7500 किलोमीटर तटीय क्षेत्र और लगभग 14000 किलोमीटर की नौवहन योग्य नदियां घरेलू तथा एक्जिम माल ढुलाई और यात्री परिवहन के लिए एकीकृत जलआधारित परिवहन व्यवस्था के विकास का परिपूर्ण मंच प्रदान करती हैं।